CELEX: 32016R2377
Language: hr
Date: 2016-10-14 00:00:00
Title: Delegirana uredba Komisije (EU) 2016/2377 оd 14. listopada 2016. o izmjeni Delegirane uredbe (EU) br. 1394/2014 o uspostavi plana za odbačeni ulov za ribolov određenih pelagijskih vrsta u jugozapadnim vodama

23.12.2016   
            
            
               HR
            
            
               Službeni list Europske unije
            
            
               L 352/50
            
         DELEGIRANA UREDBA KOMISIJE (EU) 2016/2377
   оd 14. listopada 2016.
   o izmjeni Delegirane uredbe (EU) br. 1394/2014 o uspostavi plana za odbačeni ulov za ribolov određenih pelagijskih vrsta u jugozapadnim vodama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (1), a posebno njezin članak 15. stavak 6. te članak 18. stavke 1. i 3.,
   budući da:
   
               (1)
            
            
               Cilj Uredbe (EU) br. 1380/2013 postupno je napuštanje prakse odbacivanja ulova u svim ribarstvima Unije uvođenjem obveze iskrcavanja ulova vrsta koje podliježu ograničenjima ulova.
            
         
               (2)
            
            
               Člankom 15. stavkom 6. Uredbe (EU) br. 1380/2013 Komisiji se dodjeljuju ovlasti da donese planove za odbačeni ulov s pomoću delegiranog akta za razdoblje od najviše tri godine na temelju zajedničkih preporuka koje su izradile države članice nakon savjetovanja s relevantnim savjetodavnim vijećima.
            
         
               (3)
            
            
               Delegiranom uredbom Komisije (EU) br. 1394/2014 (2) utvrđuje se plan za odbačeni ulov za ribolov određenih pelagijskih vrsta u jugozapadnim vodama kako bi se olakšala provedba obveze iskrcavanja s pomoću određenih mehanizama fleksibilnosti.
            
         
               (4)
            
            
               U skladu s člankom 15. stavkom 5. točkom (e) Uredbe (EU) br. 1380/2013 planovi za odbačeni ulov mogu obuhvaćati utvrđivanje minimalnih referentnih veličina za očuvanje.
            
         
               (5)
            
            
               Belgija, Španjolska, Francuska, Nizozemska i Portugal imaju izravan upravljački interes u ribarstvu u jugozapadnim vodama. Nakon savjetovanja sa Savjetodavnim vijećem za jugozapadne vode i Savjetodavnim vijećem za ribolov pelagijskih vrsta, te su države članice 30. svibnja 2016. Komisiji dostavile zajedničku preporuku u kojoj predlažu da se, odstupajući od Priloga XII. Uredbi Vijeća (EZ) br. 850/98 (3), utvrdi minimalna referentna veličina za očuvanje za šarun (Trachurus spp.) u zoni ICES-a VIII.c i potpodručju ICES-a IX. od 12 cm za 5 % kvote Španjolske i kvote Portugala. Osim toga, u zajedničkoj je preporuci predloženo da se unutar navedenog ograničenja od 5 % kvote šaruna u malom ribolovu obalnim mrežama potegačama (xávega) u zoni ICES-a IX.a odobri da 1 % kvote Portugala može činiti šarun veličine manje od 12 cm ulov šaruna veličine manje od 12 cm za 1 % kvote Portugala.
            
         
               (6)
            
            
               Relevantna znanstvena tijela dala su znanstveni doprinos koji je preispitao Znanstveni, tehnički i gospodarski odbor za ribarstvo (STECF). STECF je zaključio da je smanjenje minimalne referentne veličine za očuvanje, koje se predlaže u zajedničkoj preporuci, povezano s malim rizikom od promjene ustaljene prakse iskorištavanja u predmetnom ribarstvu. Takva praksa iskorištavanja, uz umjerene stope iskorištavanje, ne bi smjela imati negativan utjecaj na dinamiku relevantnih stokova. STECF je istodobno istaknuo da bi kontrola ulova s različitim ograničenjima veličine mogla biti otežana te da bi se u slučaju neodgovarajuće kontrole mogla povećati smrtnost. Istaknuo je i važnost pridržavanja postotnih ograničenja utvrđenih za manje veličine. Stoga je važno da predmetne države članice donesu odgovarajuće mjere kontrole za predmetna ribarstva.
            
         
               (7)
            
            
               Mjere iz zajedničke preporuke u skladu su s člankom 18. stavkom 3. Uredbe (EU) br. 1380/2013 i stoga se mogu uključiti u plan za odbačeni ulov za ribolov određenih pelagijskih vrsta u jugozapadnim vodama.
            
         
               (8)
            
            
               Delegiranu uredbu (EU) br. 1394/2014 stoga bi trebalo na odgovarajući način izmijeniti.
            
         
               (9)
            
            
               Budući da mjere predviđene ovom Uredbom izravno utječu na gospodarske aktivnosti povezane sa sezonom ribolova plovila Unije i na njezino planiranje, ova bi Uredba trebala stupiti na snagu neposredno nakon objave. Trebala bi se primjenjivati od 1. siječnja 2017.,
            
         DONIJELA JE OVU UREDBU:
   Članak 1.
   U članku 4. Delegirane uredbe (EU) br. 1394/2014 dodaje se sljedeći stavak:
   
      „Odstupajući od Priloga XII. Uredbi (EZ) br. 850/98, minimalna referentna veličina za očuvanje za šarun (Trachurus spp.) ulovljen u zoni ICES-a VIII.c i potpodručju ICES-a IX. iznosi 12 cm za 5 % kvote Španjolske i Portugala u tim područjima. Unutar navedenog ograničenja od 5 %, u malom ribolovu obalnim mrežama potegačama (xávega) u zoni ICES-a IX.a 1 % kvote Portugala može činiti ulov veličine manje od 12 cm.”
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. listopada 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 28.12.2013., str. 22.
   
   
      (2)  Delegirana uredba Komisije (EU) br. 1394/2014 оd 20. listopada 2014. o uspostavi plana za odbačeni ulov za ribolov određenih pelagijskih vrsta u jugozapadnim vodama (SL L 370, 30.12.2014., str. 31.).
   
      (3)  Uredba Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (SL L 125, 27.4.1998., str. 1.).